જલ્લીકટ્ટુના સમર્થનમાં ચેન્નાઇના મરિન બીચ પર ચાલી રહેલું પ્રદર્શને આજે સવારે હિંસક રૂપ ધારણ કર્યું હતું. ભીડે પોલીસ અને પોલીસ સ્ટેશન પર હુમલો કરી દીધો હતો, તો બીજી બાજુ પોલીસ દ્વારા કરવામાં આવેલા લાઠીચાર્જમાં લોકો મોટી સંખ્યામાં ઘાયલ થયા છે. પ્રદર્શનકર્તાઓની માંગ હતી કે જલ્લીકટ્ટુના આયોજન પર લગાવવામાં આવેલી દરેક પ્રકારની રોક ખસેડવામાં આવે, આ માટે જ ચેન્નાઇના મરિના બીચ પર છેલ્લા એક અઠવાડિયાથી પ્રદર્શન ચાલી રહ્યું છે. આજે સવારે પોલીસ આ પ્રદર્શનકર્તાઓને સોમવારે સવારે ખસેડવાનો પ્રયાસ કર્યો હતો. આ પ્રયત્નમાં પ્રદર્શનકર્તાઓ, જલ્લીકટ્ટુના સમર્થકો અને પ્રશાસન આમને-સામને થઇ ગયા હતા, જેને કારણે હિંસા ભડકી ઉઠી હતી.